Diari Oficial de la Generalitat Valenciana


Sumari del DOGV 3379, del 24-11-1998 (1998/9468)

RESOLUCIÓ de 26 d’octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l’Acord Marc entre la Conselleria de Cultura, Educació i Ciència de la Generalitat Valenciana i la Fundació «Centre d’Estudis i Desenrotllament d’Ajudes Tècniques i Sistemes per a la Integració Sociolaboral de Persones Discapacitades» (CEDAL-SISLPD), per a col·laborar en activitats de formació, investigació científica i desenrotllament tecnològic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3379

Data del DOGV
:   24-11-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9468


Data del document
:   26-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Acord Marc entre la Conselleria de Cultura, Educació i Ciència de la Generalitat Valenciana i la Fundació «Centre d'Estudis i Desenrotllament d'Ajudes Tècniques i Sistemes per a la Integració Sociolaboral de Persones Discapacitades» (CEDAL-SISLPD), per a col·laborar en activitats de formació, investigació científica i desenrotllament tecnològic. [1998/X9468]
  
Subscrit, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i la Fundació «Centre d'Estudis i Desenrotllament d'Ajudes Tècniques i Sistemes per a la Integració Sociolaboral de Persones Discapacitades» (CEDAL-SISLPD), el dia 4 de setembre de 1998, un Acord Marc per a col·laborar en activitats de formació, investigació científica i desenrotllament tecnològic, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0880/98, i que figura com a annex d'aquesta resolució.
  
València, 26 d'octubre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Acord Marc entre la Conselleria de Cultura, Educació i Ciència, de la Generalitat Valenciana i la Fundació ?Centre d'Estudis i Desenrotllament d'Ajudes Tècniques i Sistemes per a la Integració Sociolaboral de Persones Discapacitades- (CEDAT-SISLPD), per a col·laborar en activitats de formació, investigació científica i desenrotllament tecnològic
  
València, 4 de setembre de 1998
  
D'una part l'Honorable Sr. Conseller de Cultura, Educació i Ciència, D. Francisco Camps Ortiz, fent ús de les atribucions previstes en l'article 35 de la Llei 5/1983, de 30 de desembre, de Govern Valencià,
  
I, d'una altra D. Pedro Alfonso Ramiro Pollo, com a director de la Fundació CEDAT-SISLPD, en virtut dels poders que té atorgats, en escriptura pública, per acord del patronat de la Fundació.
  
Exposen
  
1. Que la Fundació CEDAT-SISLPD és una Entitat sense ànim de lucre, de caràcter multisectorial i pluridisciplinar que desenrotlla entre altres, activitats de docència, investigació i desenrotllament científic i tecnològic, interessada en la col·laboració dels sectors relacionats amb les persones discapacitades, per a assegurar el compliment d'un dels fins fundacionals.
  
2. Que ambdues institucions estan d'acord a establir una col·laboració als camps científics i tecnològics d'interés comú, incloent la participació en projectes conjunts.
  
Tenint en compte l'anteriorment exposat,
  
Convenen:
  
Estrènyer les seues relacions, unir esforços i establir normes àmplies d'actuació que canalitzen i incrementen, dins d'un marc preestablit, els contactes i col·laboracions segons les següents,
  
Clàusules
  
Primera. Finalitat de l'acord marc
  
L'objecte del present Acord és l'establiment d'un marc d'actuació per a la col·laboració entre la Conselleria de Cultura, Educació i Ciència, a través de l'Escola de Ceràmica de Manises (València), i la Fundació CEDAT-SISLPD, en activitats de formació de personal, d'investigació científica i desenrotllament tecnològic, d'intercanvi d'experts, i en la utilització de metodologia en anàlisi i eliminació de barreres urbanístiques, arquitectòniques i de comunicació.
  
Segona. Modalitats de col·laboració
  
a) Execució de projectes i programes d'investigació i desenrotllament, a realitzar en el departament d'accessibilitat de la Fundació CEDAT-SISLPD, i als llocs que es determinen.
  
b) Cooperació en programes de formació de personal investigador i tècnic.
  
c) Assessorament mutu en qüestions referents a l'activitat.
  
d) Organització i execució d'activitats comuns referents a la promoció social de la investigació i el desenrotllament tecnològic.
  
e) Quantes altres siguen considerades d'interés mutu, dins de les disponibilitats de les parts i de les activitats que constitueixen l'objecte del present Acord Marc.
  
Tercera. Contingut dels convenis específics
  
Cada projecte i/o programa d'actuació en el marc del present Acord serà objecte d'un Conveni Específic que haurà de contindre, entre altres, els següents aspectes:
  
a) Definició de l'objectiu que es persegueix.
  
b) Descripció del pla de treball, que inclourà les distintes fases del mateix i la cronologia del seu desenrotllament.
  
c) Pressupost total i mitjans materials i humans que requerisca el citat programa, especificant les aportacions de cada entitat.
  
d) Normes per a la coordinació, execució i seguiment del projecte.
  
e) Noms de les persones, una per cada part, que es designaran de mutu acord i es responsabilitzaran de la marxa del Conveni.
  
Quarta. Normes de funcionament
  
Les col·laboracions derivades del present Acord Marc quedaran sotmeses a les normes que establisquen els Convenis Específics, tenint en compte la naturalesa de la col·laboració i els llocs on es realitze el treball.
  
Cinquena. Equipament
  
Els béns d'equipament aportats per una part en un projecte d'investigació comú seran sempre de la seua propietat. La propietat dels béns immobles o equips adquirits o construïts en el marc d'un projecte comú serà determinada, en cada cas, en el Conveni Específic corresponent.
  
Sisena. Entrada en vigor i duració
  
El present Acord Marc entrarà en vigor en el moment de la seua firma i la seua vigència serà d'un any, renovables per períodes iguals d'acord tàcit.
  
Setena. Modificació i rescissió
  
Les parts podran modificar o denunciar el present document en qualsevol moment de mutu acord. Qualsevol de les parts podrà, al seu torn, denunciar el present acord comunicant-ho per escrit a l'altra part amb sis mesos d'antelació a la data en què vaja a donar-lo per acabat. En els 2 casos hauran de finalitzar-se les tasques dels Convenis Específics que estan en vigor.
  
Vuitena. Jurisdicció
  
La Conselleria de Cultura, Educació i Ciència i la Fundació CEDAT-SISLPD es comprometen a intentar resoldre de manera amistosa qualsevol desacord que puga sorgir en el desenrotllament del present acord. En cas de conflicte les 2 parts acorden sotmetre's als Tribunals de València, renunciant al seu propi fur.
  
I en prova de conformitat de quant antecedeix, firmen per triplicat el present Acord al lloc i data dalt indicats.
  
Per la Conselleria de Cultura, Educació i Ciència:
  
FRANCISCO CAMPS ORTIZ
  
Per la Fundació CEDAT-SISLPD:
  
PEDRO ALFONSO RAMIRO POLLO